Ja es pot consultar la nova guia d’entitats i serveis per a persones amb diversitat funcional del Berguedà - Consell Comarcal del Berguedà
Ja es pot consultar la…
Aquesta guia és un instrument de consulta de les entitats i serveis per a persones amb diversitat funcional i malalties cròniques. Al mateix temps, també ha de servir per donar a conèixer la important tasca social que desenvolupen les persones que formen part d’aquestes entitats i serveis. La primera versió de la guia es va presentar el 2014, es va fer una actualització el 2016 i, ara se’n fa una versió millorada.
La guia sorgeix del treball que, a principis del 2013, van iniciar el Consell Comarcal del Berguedà (mitjançant l’Oficina d’Inclusió Social) i les entitats i serveis de la comarca amb la creació de la Taula de coordinació de Diversitat Funcional.
S’ha realitzat una actualització per fer-la més funcional i seguint els criteris acordats amb les entitats i serveis. El principal canvi és que ara es poden trobar els serveis i entitats organtizats per tipus de diversitat. També s’ha facilitat la consulta diferenciant colors i posant unes etiquetes definitòries del servei que ofereix aquella entitat.
Si algú vol l’edició en paper es pot dirigir al Consell Comarcal del Berguedà.
Guia diversitat funcional
El Berguedà posa al dia la guia de serveis per a persones amb diversitat funcional – NacióBerguedà
El Berguedà actualitza la guia per a persones amb diversitat funcional – Regió7
Categoria: Inclusió 10/03/2020
AnteriorPrevious post:Comença la Copa trail running Berguedà 2020, a Puig-reigSegüentNext post:Comencen els estudis previs i preparació de la documentació de tramitació del Centre de tractament de residus